Oscar stil-stil Maandagaand vrygelaat | Maroela Media
Oscar stil-stil Maandagaand vrygelaat
Oscar Pistorius Foto: Kim Ludbrook/EPA/Pool/Sapa
Oscar Pistorius het Maandagaand sy eerste aand by die huis deurgebring nadat hy 'n dag vroeër as verwag onder korrektiewe toesig vrygelaat is.
Manelisi Wolela, woordvoerder van die departement van korrektiewe dienste, het Dinsdag in die vroeë oggendure bevestig die Paralimpiese atleet is Maandagaand vrygelaat. "Die plaaslike bestuur van die Kgosi Mampuru II-gevangenis het Pistorius onder korrektiewe toesig vrygelaat. Die hantering van die plasing is 'n operasionele aangeleentheid van die plaaslike bestuur en hoe hulle dit hanteer, is hul volste reg," het hy gesê.
"Hulle hanteer die saak in die beste belange van al die partye betrokke, die slagoffers, die oortreder en die departement van korrektiewe dienste."
'n Reuse groep joernaliste en fotograwe sou na verwagting Dinsdag buite die gevangenis saamgedrom het in afwagting op die atleet se vrylating.
Pistorius se vrylating volg ná 'n uitgerekte paroolproses waartydens die oorspronklike besluit om hom vry te laat, aanvanklik teruggetrek is. Hy sou aanvanklik op 21 Augustus onder korrektiewe toesig vrygelaat word. Die besluit is egter op die laaste nippertjie teruggetrek, toe Michael Masutha, minister van korrektiewe dienste, die besluit na die paroolhersieningsraad terugverwys het.
Man opgehang ná gru-moord op driejarige
HY VERDIEN NIE OM VRY TE WEES NIE HY HET n MOORD GEPLEEG EN MOET BOET DAARVOOR
Mense wat oordeel is seker kinderloos. Hulle kinders kan dan nie eendag iets onbesonne aanvang sodat jy skoon radeloos word nie? Niemand KAN ooit se : o my kind is heilig nie!!!!!!
Nie reg nie nou kan alle moordenaars maat uit kom hy het gemoor hoop hy kty sy dae buite ons land is in sy M met alles
Stem volkome saam Irene.
Marie ek wil net vir jou se dat n ou se kinders se ongeregtige dade nie geregverdig mag word nie hierdie man het wederegtelik en opsetlik iemand "ook een van God se skepinge gemoor" hy verdien die veragting wat hy om om sy eie nek gehang het. Sy vrylating is n tragedie vir ons land en sy mense.